ف 16 شتنبر 2022 توفات مهسا أميني لي معروفة تا ب سميت جينا أميني لي هيا شابة كردية إيرانية تعرضات ل تعديب من طاراف لبوليس د لأخلاق لإيراني بعدما تشدات حيت ماكانتش لابسة لحيجاب مزيان ؤ ماتت موراها ف سبيطار غالبا بسباب ضربات على راس. لبنت لي فعمرها 22 عام و لي أصلها من مدينت ساݣيز كانت ف زيارة ل خوها ف طهران ملي شدوها لبوليس. لألاف د ناس تجمعو ل لݣنازة ديالها ؤ لوفاة ديالها أدات ل حتيجاجات ف عشرات د لمدون لإيرانية بحال طهران إصفاهان مشهد ؤ ساݣيز لي تجرحو فيها لمئات تعتاقلو كتر من 1500 واحد و ماتو فيها كتر من 215 واحد منهوم 27 دري صغير ل حد ساعة.12 لبيان رسمي ديال لبوليس و سلطات لإيرانية كيݣول بلي جاتها سكتة قلبية ؤ بلي ماتت ف كوما يوماين موراها. شهود د لعيان ب لموقابيل ݣالو بلي لبوليس ضربوها بزاف على راسها ؤ ردخوه ليها معا جنب ديال طونوبيلة د لبوليس حيت ردات على سبان و لمعيور ديالهوم. لكلينيك لي داوها ليها كانت دارت پوسط ف إنسطاݣرام تݣال فيه بلي كانت ديجا توفات دماغيا ملي وصلات ل عندهوم ولاكين هاد لپوسط تحدف من بعد من لپلاطفورم.3 مجموعة د لهاكرز لإيرانيين قدرو يجبدو سكان د راس ديالها لي على حساب خوبارا طبيين كيبين تهريسة ف لقلقولة ديالها ؤ نزيف د دم فوسط راس.45 - Mahsa Amini: dozens injured in Iran protests after death in custody. 18 شتنبر 2022. - Iran Protests: at Least 185 Killed19 Children Amongst Dead. حقوق لإنسان ف إيران. 8 أكتوبر 2022. - Landesweite Proteste nach Tod von Mahsa Amini Protests nation-wide after death of Mahsa Amini. دويتشه ڤيله. 19 شتنبر 2022. Die Klinik, in der die 22-Jährige behandelt wurde, hatte nach ihrem Tod auf einem inzwischen gelöschten Post bei Instagram geschrieben, dass Amini bereits bei der Aufnahme hirntot gewesen sei. - Mahsa Aminis medical scans show skull fractures caused by severe trauma: Report. العربية إنݣليش. 19 شتنبر 2022. - Mahsa Aminis CT Scan Shows Skull Fractures Caused By Severe Blows. Iran International. 19 شتنبر 2022.